Üxküll kuulnud oma Venemaalt tulnud teenrilt Mertten'ilt, et tsaar saatvat Narva kaudu kaks bojaari Taani kuninga juurde. Need ei tahtvat midagi kuulda sõjast kuninga ja tsaari vahel ning tsaar olevat oma väel keelanud Taani maadel röövida. Haapsalu juures vangistatud isikud olevat elus ja tsaari juurde saadetud. Käskjalgade kohta saadud teada, et kütt, kes Ungerni poolt Lihulast saadetud, istuvat Tartus kinni. Franz v. Una olevat Novgorodis kinni peetud, kuid kiri oli  edasi antud. Lõppeks palus Üxküll Merttenile Taani maadel turvet, mis näibki olevat kirjutamise otstarve.